2 Julie is die 183ste dag van die jaar in die Gregoriaanse kalender (184ste in skrikkeljare). Daar volg nog 182 dae in die res van die jaar. 310 of 311 – Pous Miltiades volg Pous Eusebius op. 1519 – Alessandro Farnese (later Pous Paulus III) word biskop gewy. 1664 – Slag van Marston Moor: Die koningsgesindes verloor teen die magte van die parlement. 1679 – Pous Innocentius XI verklaar Turibius van Mogroveio salig. 1776 – Nadat hy die heel nag gereis het, kom Caesar Rodney net betyds aan om die beslissende stem te gee vir die aanvaarding van die Amerikaanse Onafhanklikheidsverklaring. 1832 – Pous Gregorius XVI stel Giuseppe Maria Velzi, O.P., meester van die Apostoliese Paleis en Mario Mattei, tesourier-generaal van die Apostoliese Kamer aan as kardinale. 1839 – Opstand op die slawe-skip Amistad. 1865 – William Booth stig die Heilsleër. 1881 – Die Amerikaanse president James Garfield word geskiet.